text: Военният министър: Живи са спомените за "МВР pictures", | Политика | Новини от България и Света | OFFNews.bg
  Военният министър: Живи са спомените за "МВР pictures",
  Нели Чолашка Последна промяна на 10 февруари 2014 в 17:41 1312 1
  Ангел Найденов, военен министър.
  Веонният министър Ангел Найденов се изказа от трибуната на парламента в подкрепа на колегата си - вътрешния министър Цветлин Йовчев, по време на дебатите по вота на недоверие, внесен от ГЕРБ за провал в политиката по вътрешна сигурност на кабинета "Орешарски".
  Абсурдно е тази партия, която похарчи милиони за подслушване и превърна службите в гигантско ухо, да повдига въпросът за сигурността, каза Найденов. В общи линии той повтори в съкратен вариант защитата на вътрешния министър Цветлин Йовчев.
  Той проверил и дали не се е увеличал битовата престъпност и установил, че не се увеличила.
  "Питах се дали не са пребили някой невинен в дома му – не. Все още са живите спомените от дейността на студията "МВР pictures", коментира още военният министър.
  Той си обяснява поведението на ГЕРБ като компесаторна реакция - "опит вече осъзнатият провал в областта, в която си се опитал да убедиш всички, че си най-можещият и знаещият, да омаловажиш този провал, като кажеш, че и други не се справят".
  Обвинението на ГЕРБ за бежанската вълна военният министър определи като политическа наглост.
  Найденов анализира и защо във вота не е включена темата с отбраната и военната сигурност. Според него причината е, че в тази област е големият провал на ГЕРБ с дългогодишни последици.
  "При авиационни средства, използвани като таксита, при слепи и глухи военни кораби, при униформи втора ръка как ще повдигаш темата", попита той.
  "Вотът е не просто неуместен, той е несъстоятелен, издава повърхностно отношение към тази проблематика, говори за несериозен подход по темата за сигурността и с основание би бил отхвърлен", каза в заключение Ангел Найденов.
  Ангел Найденов военният министър вот на недоверие сектор сигурност
  10.02 2014 в 22:13
  МВР пикчърс, ама се заведоха дела, отвличанията спряха, а сега жандармерията е по селата, показните разстрели започнаха отново, сега чакаме отвличанията... Така че, хайде по-полека!